इस बार जब पेट्रोल की कीमत में करीब १० प्रतिशत की वृद्धि हुई तो सरकार की तरफ से कहा गया कि इस केस में सरकार कुछ नहीं कर सकती है क्योंकि पेट्रोल अब सरकारी कंट्रोल से मुक्त है और उसकी कीमत को घटाने-बढ़ाने का काम सरकार के कंट्रोल से बाहर है. कांग्रेस के नेता कहते फिरते हैं कि पेट्रोल की कीमतें अब अन्तरराष्ट्रीय बाज़ार के हिसाब से निर्धारित होंगीं. लेकिन सरकार में शामिल पार्टी तृणमूल कांग्रेस की नेता ममता बनर्जी कहती हैं कि यह गलत तर्क है. उन्होंने अपने बयान में कहा कि कच्चे तेल की कीमत १२५ डालर प्रति बैरल से घटकर १०८ डालर प्रति बैरल हो गयी तो पेट्रोल की कीमत बढ़ाने का क्या मतलब है.